作者:杜甫
標題:雨二首
內容:青山澹無姿，白露誰能數。片片水上雲，蕭蕭沙中雨。殊俗狀巢居，曾臺俯風渚。佳客適萬裡，沈思情延佇。掛帆遠色外，驚浪滿吳楚。久陰蛟螭出，寇盜複幾許。空山中宵陰，微冷先枕蓆。回風起清曙，永珍萋已碧。落落出岫雲，渾渾倚天石。日假何道行，雨含長江白。連檣荊州船，有士荷矛戟。南防草鎮慘，沾濕赴遠役。群盜下闢山，總戎備強敵。水深雲光廓，鳴櫓各有適。漁艇息悠悠，夷歌負樵客。留滯一老翁，書時記朝夕。